Александър Пушкин
Славей и роза

Превод от руски: Мария Шандуркова, 2014

chitanka.info

В мъглата пролетна, в безмълвен нощен парк,

над розата сам славей източен запя.

Но мила роза, тя не слуша, не копнее,

под влюбения химн във дрямка се люлее.

И ти ли пееш тъй за чар, ала студен?

Свести се, о поет, към що си устремен?

Не чувства тя, не се заслушва във поета;

погледнеш, тя цъфти; зовеш я — няма ехо.

1827

Превод: 08.12.2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.